钦定古今图书集成/历象汇编/庶征典/第066卷 > 《天元玉历》 > 《图谋气篇》
## 钦定古今图书集成/历象汇编/庶征典/第066卷 > 《天元玉历》 > 《图谋气篇》

敌国图谋，白气群行，士卒内乱。“日月濛濛”，黑如幢节
而出于营，敌欲求战而有谋诈。黑如车轮而临我阵，
敌人谋乱，臣与贼通。昼阴，则君谋将出；夜阴则臣谋
乃兴。或天气阴沉，夜不见星而昼不见日，或连阴十
日，日月不见而乱风四起。并主君臣俱有阴谋，亦为
两敌阴相图议。黑含五色临我军，敌与臣谋，当自死。